**Р Е Ш Е Н И Е № ПВ-4-П/2015 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/:“Разширение на производствена и складова база на съществуваща „Мандра Бор Чвор” в имот № 000607, с. Дълбок Извор, Община Първомай е започнала с внасяне в Регионалната инспекция по околната среда и водите – Пловдив на уведомление за инвестиционно предложение (вх. № ОВОС-1055/23.12.2014 г.) от Възложителя:„БОР ЧВОР” ЕООД,

**2.** Поради установени пропуски в представеното уведомление, на основание чл. 5, ал. 4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-1055/07.01.2015 г. от Възложителя е изискано предоставянето на следната допълнителна информация:

2.1.Количество на постъпващото за преработка мляко – т/денонощие (средна стойност на година), което ще се достигне след реализация на разширението.

2.2. Очаквани количества битово-фекални и производствени отпадъчни води, предвиден начин на тяхното третиране, начин и място на заустването им.

С писмо вх. № ОВОС-1055/16.01.2015 г. възложителят е представил в РИОСВ-Пловдив допълнителна информация. След прегледа на представената информация е установено, че тя е непълна и недостатъчна за определяне на приложимата процедура по *Закона за опазване на околната среда* и *Закона за биологичното разнообразие* за горецитираното инвестиционно предложение. Въз основа на което с писмо изх. № ОВОС-1055/26.01.2015 г. от Възложителя е изискано да се изясни следното:

 - Да се опише подробно какво предвижда /включва/ разширението на инвестиционното предложение, както и предназначението на складовата база.

 - В допълнителната информация е посочено, че в съществуващата база се обработват 3000 литра мляко на ден, необходимо е да се посочи дали с новото разширение се предвижда увеличаване на количеството постъпващо мляко на денонощие за преработване. Ако е предвидено увеличение да се посочи - количеството на постъпващо за преработка мляко – т/денонощие.

На основание чл. 5, ал. 4 от Наредбата за ОВОС е определен срок до 26.02.2015 г. за предоставяне на допълнителната информация. Писмото е изпратено на Възложителя с обратна разписка, от която е видно, че същото е получено на 29.01.2015 г.

В указания срок възложителят не е представил изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл. 5, ал. 5 от Наредбата за ОВОС и чл. 56, ал. 2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда **за инвестиционно предложение:** **“Разширение на производствена и складова база на съществуваща „Мандра Бор Чвор”** в имот № 000607, с. Дълбок Извор, Община Първомай с Възложител: **„БОР ЧВОР” ЕООД.**

**С прекратяване на производството по определяне на приложимата процедура по реда на глава шеста от Закона за опазване на околната среда на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 20.04.2015г.**

*Директор на РИОСВ - Пловдив*

Съгласували:

Д. Димитров, Директор Дирекция ПД……